<classify> Hayo yalisemwa na Mbunge wa Jimbo la Kibaha Mjini mkoani Pwani, Silvestry Koka wakati wa uzinduzi wa tawi la Yanga la Maili Moja na kusema kuwa matawi, pia yana mchango mkubwa wa kuwatafutia wachezaji wazuri.Koka, ambaye ni mwanachama wa Klabu hiyo ya Jangwani na Twiga, alisema utaratibu wa kuyatumia matawi unaweza kuwa ni mzuri kwani yanaweza kutoa wachezaji wa wazuri wa mikoani ambao watakuwa na mapenzi makubwa na timu yao kwani wao watakuwa wameshawafuatilia kwa muda mrefu.Mfano, mimi ni mwanachama wa Yanga nimefanya mashindano ya Koka Cup tumeona kuna vipaji vingi ambavyo vingechukuliwa na klabu vingekuwa ni hazina kubwa kwa baadaye kwani kupitia kwa wanachama hatuwezi kuwaangusha tutawatafutia wachezaji wazuri wenye vipaji na uwezo mzuri, alisema Koka.Alisema wachezaji hao kutoka matawini wanaweza wakapelekwa kwenye timu za vijana kabla ya kupandishwa na kuchezea timu ya wakubwa kutegemeana na uwezo waliokuwa nao wachezaji hao ambao ni chipukizi.Mikoani kuna vijana wazuri na wana vipaji vya hali ya juu ambavyo ni hazina kwa timu yetu hata ile ya Taifa endapo wataibuliwa na Yanga ina nafasi ya kufanya hivyo ili kujenga timu imara tuige mifano ya nchi zilizoendelea kwa kukusanya wachezaji chipukizi ili baadaye waje kuwa wachezaji tegemeo kwa timu yetu ambayo kwa sasa inakwenda kwenye mfumo wa kisasa, alisema Koka.Awali akisoma risala ya tawi hilo, Mjumbe wa maandalizi ya uzinduzi wa tawi hilo Shabani Ngallawa alisema mbali ya sherehe hiyo ya uzinduzi wa tawi, pia ni kuipongeza timu kutokana na kutwaa ubingwa wa Ligi Kuu.Ngallawa alisema lengo la kuanzishwa tawi hilo ni kuisaidia timu kwa hali na mali pamoja na kutoa mawazo kwa ajili ya kuiboresha timu yao ili ifanye vyema kwenye michezo yake pia kuwa chama cha akiba na mikopo Saccos na lina jumla ya wanachama 117.Mbunge huyo aliwaahidi kuwachangia Sh 750,000 kwa ajili ya kulipia pango. Tayari Yanga imeshaanza usajili kwa ajili ya msimu ujao kwa kuwasajili wachezaji Benedict Tinoco kutoka Kagera Sugar, Geoffrey Mwashiuya Kimondo FC, Haji Mwinyi KMKM, Deus Kaseke Mbeya City na Malimi Busungu Mgambo JKT.  <topic>: MICHEZO 